WEB-ODISSEA	Periren es mèns esforçadi companhs, mès jo m’agarrè ena quilha deth vaishèth, anè errant pendent nau dies e ena dètzau e escura net m’amièren es dius ena isla Ogigia a on s’està Calipso, de beròies trenes, terribla divessa: aguesta me cuelhec, me tractèc sollicita e amorosament, me tenguec e me didec soent que me harie immortau e exemptat dera vielhesa entà tostemp, sense que jamès auesse artenhut persuadir-me.